**המכללה לביטחון לאומי**

**מחזור מ"ח 2020-2021**

צבא הגנה לישראל  
מפקדת המכללות 871   
המכללה לביטחון לאומי   
טל': 03-7607337   
פקס: 03-7607467  
29 בספטמבר 2020

**משתתפי מב"ל – מחזור מ"ח**

**סגל מב"ל**

**הנדון: מטלת סיום הקורס - מבוא לגיאופוליטיקה וגיאו-אסטרטגיה בראי הבטל"מ**

1. מטרה

הקורס כולל הרצאות שיש בהן ממד תיאורטי, מושגי וכללי על מהות הגיאו-פוליטיקה ומהות הגיאו-אסטרטגיה, והרצאות על נושאים מוגדרים הקשורים במהויות אלה, כגון אנרגיה, חלל, גיאו-לוגיסטיקה, צמיחת כוחות מעצמתיים, איראן כמקרה מבחן, מעצמות אזוריות, ועוד.

**מטרת מטלת הסיום** של הקורס הינה יישום מושגים ומסגרות תיאורטיות ובין-לאומיות שנלמדו בקורס.

1. שיטה
2. מטלת הקורס הינה צוותית, ומחייבת עבודה משולבת ומתואמת של כל חבריו.
3. כל צוות יבחר נושא או סוגיה בעלת מאפיינים גיאו-פוליטיים ו/או גיאו-אסטרטגיים וינתח אותה בכלים ובמונחים שנלמדו בקורס.
4. הנושא יהווה מעין "פתיחת חלון" לאתרים מכל חלקי תבל, המשקפים מוקדים גיאוגרפיים של עימות או מתיחות בין מספר צדדים הקשורים באתר או באירוע סביבו.
5. האתרים והאירועים יהיו עכשוויים, וחקירתם תתבסס על חומרים נגישים וגלויים. דוגמאות: הסכר על הנילוס; רפובליקת ארצנאך (נגורנו-קרבך); איי המחלוקת בין סין ליפן; תעלת ניקרגואה; אוקראינה בין רוסיה למערב.
6. ניתן להציע נושא או אירוע אחר שלצוות יש בו ענין, באישור מנחי הקורס.
7. ככלל, לא יאושרו נושאים הקשורים בישראל או במזרח התיכון - להם תוקדשנה הרצאות רבות אחרות.
8. בלימוד, ניתוח והצגת הנושא יש לכלול את המרכיבים הבאים של הסוגייה:

* תיאור מרחב הסוגייה על כלל מרכיביו הגיאוגרפיים: איתור (site), מיקום (location); יחסי גומלין עם הסביבה הקרובה; מאפיינים פיזיים ואנושיים של המרחב (תכונות פיזיות ומרכיבי האוכלוסיה, המרחב היישובי);
* הכוחות המעורבים בסוגייה: מקומיים; אזוריים ובינ''ל;
* מערכות גיאופוליטיות שננקטות על ידי הצדדים: בריתות, הסכמים, שת''פ, מימון;
* יעדים גיאו-אסטרטגיים של הכוחות המעורבים: הישגים כלכליים, מדיניים, כוח, יוקרה.

1. הגשה והצגה
2. הצוות יערוך את המטלה כמצגת PP.
3. כל צוות יקבל 15 דקות להצגת תוצר הביניים במליאה.
4. לאחר ההצגה במליאה, יעדכן ויערוך הצוות את המצגת בהתאם להערות המנחים והמשתתפים, ויגיש את התוצר הסופי למנחי הקורס עד לתאריך **9.11.20**.
5. מרכיבים חיוניים בהערכת המטלה:

* ביטוי גרפי וקרטוגרפי של הסוגייה
* הצגה בהירה של הדילמות הנובעות מהסוגייה
* שימוש במקורות ישירים וענייניים

**בברכה,**

**פרופ' יוסי בן ארצי מירב צפרי-אודיז**